钦定古今图书集成/明伦汇编/闺媛典/第238卷 > 葛廷仪妻刘氏〈尹氏林氏附〉
## 钦定古今图书集成/明伦汇编/闺媛典/第238卷 > 葛廷仪妻刘氏〈尹氏林氏附〉

按《曹州志》：“刘氏，葛廷仪妻。年二十七，夫亡，矢志抚孤，
孀居四十馀年卒。子尚德妻尹氏，年二十五而寡，依
姑孀居，抚孤成立，年六十七。有司旌之。尚德子维文
妻林氏，年二十九而寡，茹苦砥节，教子以义方，年八
十四卒。三世苦节，乡党称之。”